《书所见》
宋代·孔平仲

昂昂林边鹤，何事不天飞。徘徊方塘面，独啄青苔衣。

得非恋其傍，修竹垂芳菲。高竿擢春秀，清影弄朝晖。

曾于画图见，恍若迷是非。兴与佳景会，悠然久忘机。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。